****

**Inscripció als Tallers de Suport Diversificat 2022 (ACTIVITATS EXTRAESCOLARS PER A 1r, 2n i 3r ESO)**

Benvolgudes famílies,

ens complau comunicar-vos que el proper dia 4 de març s’iniciaran els Tallers de Suport Diversificat per als alumnes de l’Institut Puig Castellar.

Aquests cursos tenen com a objectiu l’ajuda en el desenvolupament acadèmic, artístic i esportiu dels nostres alumnes durant l’horari extraescolar. **Tots els tallers són gratuïts** gràcies al finançament de l’Ajuntament mitjançant el Pla Educatiu d’Entorn i amb el suport econòmic del Fons Social Europeu.

A continuació detallem els horaris dels diferents tallers:

| **TALLER MULTIESPORT** (pràctica de floorball, zumba, handbol, beisbol, badminton, volleyball, bàsquet, futbol, i altres).  Nivells: 1r, 2n i 3r ESO.  Hores: 30  Data d‘inici: 7 de març  Horari: els dilluns de 15:30 a 17:30 (1r i 2n ESO), dimecres de 15:30 a 17:30 (3r ESO). |
| --- |
| **TALLER D’ESTUDI ASSISTIT (REFORÇ ESCOLAR)**  Nivells: 1r, 2n i 3r ESO  Hores: 35  Data d’inici: 4 de març  Horari: els divendres de 16 a 18h. |
| **TALLER D’ARTS ESCÈNIQUES (TEATRE)**  Nivells: 1r i 2n ESO.  Hores: 30  Data d’inici: els dimarts 8 de març  Horari: dimarts de 15:30 a 17:00 (1r ESO) i de 17:00 a 18:30 (2n ESO). |

Tots els tallers es es realitzaran en grups de màxim 12 participants.

**Si desitgeu inscriure el vostre fill/a a un/s dels tallers, us demanem que en el transcurs dels propers dies i amb data límit 2 de març, escriviu un correu electrònic amb el text de la sol·licitud que s’adjunta a la següent adreça:**

[dgimenez@elpuig.xeill.net](mailto:dgimenez@elpuig.xeill.net)

**o bé feu arribar al Coordinador d’ESO a través dels vostres fills la sol·licitud que s’adjunta impresa en paper.**

**Les inscripcions es consideraran per ordre d’arribada i tindran preferència aquells alumnes que van formalitzar la preinscripció.**

Atentament,

Diego Giménez

Coordinador d’ESO

Institut Puig Castellar

……………………………………………………………………………………………………………



Sol·licito la inscripció de l'alumne/a \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

del grup \_\_\_\_\_\_\_\_\_\_\_\_\_\_ al **Tallers de Suport Diversificat 2022** de:

* **Taller multiesportiu**
* **Taller d’estudi assistit (reforç escolar)**
* **Taller d’arts escèniques (teatre)**

Nom i signatura del pare/mare o tutor/a legal

………………………………………………….. Data: ………………………………….

**Podeu fer arribar al Coordinador d’ESO aquesta sol·licitud per email o en paper imprès.**